Raġel ittieħed l-isptar wara li kien involut f'ħabta bejn kowċ u karozza fin-Naxxar. Il-każ seħħ għall-ħabta tat-8:00 fi Triq San Pawl fin-Naxxar meta għal xi raġuni seħħet ħabta bejn vettura tat-tip Toyota misjuqa minn raġel ta' 32 sena residenti n-Naxxar u kowċ misjuqa minn raġel ta' 60 sena residenti r-Rabat. Fuq il-post issejħet ambulanza fejn ħadet lir-raġel tal-vettura l-isptar Mater Dei biex jingħata l-kura meħtieġa. Il-kundizzjoni tiegħu għadha mhix magħrufa.